Martins Baturina
Martins Baturina (horvātu: Martin Baturina, dzimis 2003. gada 16. februārī Splitā) ir horvātu futbolists, spēlē pussarga pozīcijā, Horvātijas futbola izlases dalībnieks. Pašlaik pārstāv Horvātijas futbola līgas klubu Zagrebas "Dinamo". Spēlējis Splitas "Hajduk" un RNK Split jauniešu komandās. 2017. gadā pievienojās Zagrebas "Dinamo". Pieaugušo komandā Horvātijas līgā debitēja 2021. gada 16. maijā. 2023. gadā tika atzīts par Horvātijas līgas sezonas labāko jauno spēlētāju. Horvātijas izlasē debitēja 2023. gada 18. novembrī Eiropas čempionāta kvalifikācijas spēlē pret Latviju. Pārstāvējis izlasi 2024. gada Eiropas čempionātā.